PATVIRTINTA
Kėdainių kultūros centro turto nuomos viešojo 
konkurso laikinosios komisijos
2026 m. rugpjūčio 17 d. posėdžio protokolu Nr. 1

KĖDAINIŲ KULTŪROS CENTRO
TURTO NUOMOS VIEŠOJO KONKURSO BŪDU SĄLYGOS
1. Nuomotojas – Kėdainių kultūros centras, J.Basanavičiaus g. 24, Kėdainiai, kodas: 291519170. Viešąjį nuomos konkursą vykdo Kėdainių kultūros centro 2026 m. rugpjūčio 12 d. įsakymu Nr. V-28 „Dėl Kėdainių kultūros centro turto nuomos viešojo konkurso laikinosios komisijos sudarymo“ sudaryta viešajam nuomos konkursui organizuoti komisija (toliau – Komisija).
2. Nuomojamas turtas – Kėdainių rajono savivaldybei nuosavybės teise priklausančios, Kėdainių kultūros centro patikėjimo teise valdomos patalpos (unikalus numeris: 5396-1020-2014) J.Basanavičiaus g. 24, Kėdainiai. Bendras nuomojamos patalpos plotas – 103,13 kv. m.: dalis koridoriaus patalpos (indeksas 2-11, plotas 90 kv. m)  ir pagalbinė patalpa (indeksas 2-14, plotas 13,13 kv. m). (žr. 1 priede). 
3. Turto naudojimo paskirtis – kavinės veikla.
4. Turto pradinė mėnesio nuomos kaina - 412, 52 Eur/mėn. (be PVM, nuomotojas yra ne PVM mokėtojas) 
5. Nuomininkas moka nuompinigius kas mėnesį, prieš prasidedant mėnesiui, bet ne vėliau kaip iki einamojo mėnesio 10 (dešimtos) dienos, pagal Nuomotojo pateiktas sąskaitas. Nuomininkas, be nuomos mokesčio, kas mėnesį moka mokesčius už suvartotą elektros energiją, vandenį, šilumos energiją. Sąskaita faktūra išrašoma pagal kontrolinių apskaitos skaitiklių rodmenis sekantį mėnesį. Nuomininkas pateiktas sąskaitas apmoka per 5 darbo dienas nuo sąskaitos gavimo. Nuomininkas, per turto nuomos Sutartyje nustatytus terminus nesumokėjęs nuompinigių, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą dieną.
6. Turtas išnuomojamas 5 metų laikotarpiui. Turtas perduodamas ir priimamas pasirašant turto perdavimo-priėmimo aktą (6 priedas). 
7. Konkurso dalyvių registravimo vieta: J.Basanavičiaus 24, Kėdainiai, kabinetas Nr.106, Rasa Paulavičienė, tel. Nr. +370 615 43296 , el. paštas: personalaskkc@gmail.com, Konkurso dalyvių vokai su paraiškomis registruojami 2026 m. rugpjūčio 27 - 28 d. (nuo 9.00 val. iki 16.00 val.). Turto nuomos konkurso dalyviai registruojami turto nuomos konkurso dalyvių registracijos lape (3 priedas)
8. Konkurso dalyvis prieš atvykstant registruotis privalo sumokėti pradinį įnašą – 1237,56 Eur (vienas tūkstantis du šimtai trisdešimt septyni eurai ir penkiasdešimt šeši centai), kuris lygus paskelbtam 3 mėnesių pradiniam nuompinigių dydžiui be PVM. Sąskaitos, į kurią turi būti sumokėtas pradinis įnašas, duomenys: Kėdainių kultūros centras, AB SEB bankas sąskaita LT58 7044 0600 0807 4304, banko kodas 70440. Mokėjimo paskirtyje nurodoma: „Konkurso dalyvio pradinis įnašas“. Konkurso laimėtojo pradinis įnašas įskaitomas į turto nuompinigius. Kitiems nuomos konkurso dalyviams pradinis įnašas per 5 (penkias) darbo dienas grąžinamas į jų nurodytą sąskaitą.
9. Nuomojamą plotą galima apžiūrėti 2026 m. rugpjūčio 20 d. ir 21 d., nuo 13.00 val. iki 17.00 val. Asmuo, atsakingas už turto apžiūrą – administratorė Edita Kazlauskaitė tel. Nr. +370 614 75379 , el. paštas: kkckasa@gmail.com 
10. Komisijos posėdis, kuriame bus atplėšiami vokai, vyks 2026 m. rugpjūčio 31 d. 10.00 val. Kėdainių kultūros centre, konferencijų salėje ) J.Basanavičiaus g. 24, Kėdainiai. 
11. Kitos konkurso sąlygos:
11.1.  Nuomininkas privalo savo lėšomis įsirengti jam išnuomotą erdvę t.y. prekystalis, staliukai, kėdės, apšvietimas ir t.t. prieš tai susiderinęs su Nuomotojo interjero dizaino projekto rengėjais; 
11.2.  Nuomininkas (pagal poreikį) savo lėšomis turi atnaujinti jam išnuomotas pagalbines patalpas t. y. įsirengti plautuvę, vėdinimo įrenginius, kontrolinius elektros ir vantentiekio skaitiklius;
11.3.  Nuomininkas savo lėšomis turi pastatyti gėrimų šaldytuvą, kavos gaminimo aparatus;
11.4.  įrenginiai turi būti prijungiami prie Nuomotojo elektros instaliacijos tinklo, vandentiekio ir nuotekų sistemų;
11.5. Kavinės darbo laikas derinamas su Nuomotoju, atsižvelgiant į Kultūros centre vykstančių renginių laiką. Kavinė lankytojus aptarnauja tik renginių metu, kurie numatomi rugsėjo - gegužės mėnesiais;  
11.6.  Nuomininkas turi užtikrinti lankytojų aptarnavimą renginių metu ne vėliau kaip 2 val. iki renginio pradžios ir 1 val. po renginio pabaigos;
11.7.  kavinės veikloje naudojami įrenginiai turi būti eksploatuojami laikantis elektros įrenginių eksploatavimo saugos taisyklių ir higienos normų reikalavimų;
11.8.  Nuomininkas turi atsakyti už gėrimų, maisto produktų kokybę, užtikrinti jų atitiktį higienos normoms;
11.9.  Nuomininkas turi pasiūlyti ne mažiau kaip 5 gaiviųjų, stipriųjų, karštųjų gėrimų bei ne mažiau kaip 10 užkandžių asortimentą;
11.10. Nuomininkas turi užtikrinti galimybę klientams atsiskaityti grynaisiais pinigais ir kreditinėmis/debetinėmis kortelėmis. 
11.11. Nuomininkas, vykdydamas savo veiklą išsinuomotame plote, yra atsakingas už priešgaisrinių, darbo ir sveikatos saugos reikalavimų, numatytų Lietuvos Respublikos teisės aktuose, vykdymą; 
11.12. Nuomininkas turi teisę raštu kreiptis į Nuomotoją dėl veiklos sustabdymo ne dėl Nuomininko kaltės. Nuomininkas, gavęs Nuomotojo raštą, vykdo procedūras vadovaujantis Kėdainių rajono savivaldybės nuosavybės teise priklausančio ir patikėjimo teise valdomo turto nuomos tvarkos aprašu;
11.13. kitos šiame dokumente nenustatytos nuomos sąlygos, jei tokios paaiškėtų ir / ar atsirastų, būtų aptartos ir įrašyto nuomos sutartyje. 
12. Konkurso dalyviai 7 punkte nurodytu laiku pateikia užklijuotą voką. Ant voko turi būti užrašyta: konkurso dalyvio pavadinimas ir adresas, turto, kurio nuomos konkursas buvo paskelbtas, pavadinimas, adresas ir nuoroda „Turto nuomos konkursui“. Kartu su voku  pateikiami pradinio įnašo sumokėjimą patvirtinantys dokumentai. Voke turi būti pateikti šie dokumentai:
12.1. Paraiška (2 priedas), kurioje nurodomas konkurso dalyvio ar jo įgalioto asmens vardas, pavardė ir gyvenamosios vietos adresas, telefono numeris, elektroninio pašto adresas (fiziniams asmenims) arba juridinio asmens teisinė forma, pavadinimas, kodas ir buveinės adresas, steigimo dokumentų kopijos, telefono numeris, elektroninio pašto adresas (juridiniams asmenims) pasiūlymas, kuriame nurodomas siūlomas konkretus nuompinigių dydis, konkurso dalyvio sąskaitos, į kurią reikia pervesti grąžinamą pradinį įnašą, rekvizitai;
12.2.  nustatyta tvarka patvirtintas įgaliojimas, jeigu konkurso dalyviui konkurse atstovauja įgaliotas asmuo;
12.3. paaiškinimas, kokiam tikslui konkurso dalyvis naudos nuomojamą turtą, dokumentai, patvirtinantys, kad konkurso dalyvio veikla atitinka viešo turto nuomos konkurso sąlygose nustatyto pobūdžio veiklą.
13. Konkurso dalyviai registruojami turto nuomos konkurso dalyvių registracijos pažymoje (3 priedas). 
14. Konkurso dalyviui išduodamas konkurso dalyvio pažymėjimas (4 priedas), kuriame nurodytas registracijos eilės numeris, voko gavimo data ir laikas, Komisijos posėdžio vieta (adresas), data ir tikslus laikas. 
15. Iki Komisijos posėdžio pradžios konkurso dalyvių vokai su dokumentais neatplėšiami, kiti asmenys su duomenimis apie įregistruotus konkurso dalyvius nesupažindinami
16. Viešajame nuomos konkurse, kuris vyks 10 punkte nurorytu laiku dalyvauti turi teisę įregistruoti konkurso dalyviai, turintys registracijos pažymėjimą ir pateikę asmens tapatybę patvirtinantį dokumentą. 
17. Komisijos posėdyje konkurso dalyviai įsitikina, kad vokai su dokumentais nepažeisti, Komisijos pirmininkas atplėšia vokus, nepažeisdamas voko užklijavimo juostos. Komisijos nariai, nustatę, kad konkurso dalyvių vokuose yra visi Tvarkos aprašo 12 punkte nurodyti dokumentai, skelbia konkurso dalyvių siūlomus turto nuompinigių dydžius ir sudaro pasiūlymų eilę.
18. Konkurso laimėtoju pripažįstamas konkurso dalyvis, pasiūlęs didžiausią nuompinigių dydį. Jeigu tokį pat (didžiausią) dydį pasiūlo keli dalyviai, atnaujinamas dalyvių varžymasis, o dalyviai privalo pateikti naują ne mažesnio dydžio nuompinigių pasiūlymą.
19. Kėdainių kultūros centras bet kuriuo metu iki nuomos sutarties sudarymo turi teisę motyvuotu rašytiniu sprendimu nutraukti konkurso procedūras, jeigu: 
19.1. atsiranda aplinkybių, kurių nebuvo galima numatyti iki paskelbiant konkursą; 
19.2. paskelbus konkursą paaiškėja, kad Savivaldybės turto nuoma negalima.
20. Konkurso dalyviai apie sprendimą nutraukti konkurso procedūras informuojami raštu, pradinis įnašas jiems grąžinamas per 5 darbo dienas nuo sprendimo nutraukti konkursą priėmimo.
21. Kėdainių kultūros centras su turto nuomos konkurso laimėtoju arba jo įgaliotu atstovu pasirašo nustatytą turto nuomos sutartį.(5 priedas)
22. Turto perdavimas įforminamas 2 priede nustatytu Savivaldybės ilgalaikio materialiojo turto perdavimo– priėmimo aktu. 
23. Jeigu dalyvauti konkurse užsiregistruoja tik vienas konkurso dalyvis, jo pateikti dokumentai atitinka konkurso sąlygų reikalavimus ir jis pasiūlo turto nuompinigių dydį, ne mažesnį už nustatytą pradinį nuompinigių dydį, konkurso dalyvis pripažįstamas konkurso laimėtoju.
24. Kiekvienas nuomos konkursu suinteresuotas dalyvis, kuris mano, kad Nuomotojas nesilaikė sąlygų ir pažeidė ar pažeis jo teisėtus interesus, turi raštu pateikti pretenziją Nuomotojui.
25. Pretenzija dėl nuomos konkurso sąlygų turi būti pateikiama per 3 d. d. nuo nuomos konkurso sąlygų paskelbimo dienos.
26. Gavus pretenziją, kol pretenzija nebus išnagrinėta ir kol nebus pateiktas atsakymas į ją, jokie kiti sprendimai dėl šio nuomos konkurso nepriimami.
27. Pretenzija dėl konkurso laimėtojo paskelbimo turi būti pareikšta raštu per 3 darbo dienas nuo Nuomotojo informacijos apie priimtą sprendimą raštu, el. paštu išsiuntimo dalyviams dienos. Pretenzija, pateikta praleidus nustatytą terminą, nesvarstoma ir grąžinama ją pateikusiam dalyviui.
28. Jeigu dalyvio rašytinė pretenzija gauta iki sprendimo apie nuomos konkursą laimėjusį dalyvį pranešimo priėmimo, Nuomotojas privalo sustabdyti nuomos konkurso procedūras iki išnagrinės šią pretenziją ir priims dėl jos sprendimą.
29. Nuomotojas išnagrinėja pretenziją ir priima motyvuotą sprendimą ne vėliau kaip per 5 darbo dienas nuo pretenzijos gavimo dienos, taip pat apie priimtą sprendimą ne vėliau kaip kitą darbo dieną raštu praneša pretenziją pateikusiajam dalyviui ir kitiems derybose dalyvavusiems kandidatams. Išnagrinėjus pretenziją, nuomos konkurso procedūra tęsiama.
30. Konkurso dalyviai Nuomotojo sprendimus ar sprendimus dėl išnagrinėtų pretenzijų gali apskųsti Lietuvos Respublikos administracinių bylų teisenos įstatymo arba Lietuvos Respublikos civilinio proceso kodekso nustatyta tvarka.















Kėdainių kultūros centro turto 
nuomos viešojo konkurso sąlygų 1 priedas

NUOMOJAMŲ PATALPŲ PLANAS
Kėdainių kultūros centras, J.Basanavičiaus g. 24, Kėdainiai  [image: ]


Kėdainių kultūros centro turto 
nuomos viešojo konkurso sąlygų 2 priedas
______________________________________________________
(Konkurso dalyvio pavadinimas)
Kėdainių kultūros centro
turto nuomos viešojo konkurso laikinajai komisijai
PARAIŠKA
DĖL KĖDAINIŲ KULTŪROS CENTRO TURTO NUOMOS
2026 m. _______________ d.
	Konkurso dalyvio ar jo įgalioto asmens vardas, pavardė / juridinio asmens teisinė forma, pavadinimas
	

	Fizinio / juridinio asmens kodas 
	

	Gyvenamosios vietos / buveinės adresas
	

	Kontaktinio asmens telefono numeris
	

	Kontaktinio asmens el.pašto adresas
	



 	Pažymime, kad sutinkame su visomis Kėdainių kultūros centro turto nuomos viešojo konkurso sąlygomis ir siūlome:
	Eil.
Nr.
	Nuomojamo turto pavadinimas
	Patalpų plotas, pažymėtas 1 priede
	Turto nuomos plotas kv.m
	Pradinis turto nuompinigių dydis už 1 mėnesį, Eur
	Siūlomas 1 mėnesio nuomos įkainis, Eur

	1
	2
	3
	4
	5
	6

	1.
	Kėdainių kultūros centro turto nuoma
	2-11 dalis
2-14
	103,13
	412,52
	



	Sąskaitos, į kurią prašoma pervesti grąžinamą pradinį įnašą, rekvizitai:
_______________________________________________________________________________
(Nurodomas banko sąskaitos numeris, banko pavadinimas, kodas)
Pažymime, kad nuomojamą turtą naudosime pagal paskirtį – kavinės veiklai.

Pridedami dokumentai:
	Eil.
Nr.
	Dokumento pavadinimas
	Dokumento puslapių skaičius

	1.
	
	

	2.
	
	

	3.
	
	

	4.
	
	

	5.
	
	



___________________________________________		_____________________           ____________________________________                              
(Konkurso dalyvio arba jo įgalioto asmens		          (parašas)			       (vardas, pavardė)
pareigų pavadinimas)


Kėdainių kultūros centro turto 
nuomos viešojo konkurso sąlygų 3 priedas

KĖDAINIŲ KULTŪROS CENTRO PATALPŲ J.BASANAVIČIAUS G. 24, KĖDAINIAI 
TURTO NUOMOS VIEŠOJO KONKURSO VOKŲ REGISTRACIJOS PAŽYMA
	Registr.
Nr.
	Voko
gavimo
data
	Voko
gavimo
laikas
(minučių tikslumu)
	Konkurso 
dalyvio pavadinimas
	Prašymą užregistravo
(vardas, pavardė, parašas)
	Voką 
pateikė
(vardas, pavardė, parašas)

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	

	
	
	
	
	
	



Registracija baigta 2026 m. ________________d. _____ val. ____ min.

Komisijos narys   _________________________________       _______________
			        (vardas pavardė)				   (parašas)

Komisijos pirmininkas   _________________________________       _______________
			                        (vardas pavardė)				(parašas)



Kėdainių kultūros centro turto 
nuomos viešojo konkurso sąlygų 4 priedas

KĖDAINIŲ KULTŪROS CENTRO PATALPŲ J.BASANAVIČIAUS G. 24, KĖDAINIAI 
TURTO NUOMOS VIEŠOJO KONKURSO DALYVIO PAŽYMĖJIMAS


	Registr.
Nr.
	Voko
gavimo
data
	Voko
gavimo
laikas
(minučių tikslumu)
	Komisijos posėdžio vieta 

	Komisijos posėdžio data
	Komisijos posėdžio 
laikas

	
	
	
	
	
	



































Kėdainių kultūros centro turto 
nuomos viešojo konkurso sąlygų 5 priedas

KĖDAINIŲ RAJONO SAVIVALDYBĖS ILGALAIKIO MATERIALIOJO TURTO NUOMOS SUTARTIS 

__________d. Nr.
(data)
_____________________
(sudarymo vieta) 
Nuomotojas ___________________________________________________________________,                                                               (Savivaldybės turto valdytojo teisinė forma, pavadinimas, kodas ir registracijos adresas)
atstovaujamas _________________________________________________________________,
(atstovo vardas, pavardė, pareigos)
veikiančio pagal _______________________________________________________________,
(atstovavimo pagrindas, dokumento data, numeris)
ir nuomininkas ________________________________________________________________,
(teisinė forma, pavadinimas, kodas ir registracijos adresas, jeigu nuomininkas yra juridinis asmuo, arba vardas, pavardė, asmens kodas ir gyvenamosios vietos adresas, jeigu nuomininkas yra fizinis asmuo)
atstovaujamas _________________________________________________________________,
(atstovo vardas, pavardė, pareigos)
veikiančio pagal _______________________________________________________________,
(atstovavimo pagrindas, dokumento data, numeris)
vadovaudamiesi viešo nuomos konkurso, įvykusio ______ m. ____________ ___ d., Komisijos sprendimu, įformintu protokolu Nr.___________, sudaro šią Savivaldybės turto nuomos sutartį (toliau – Sutartis). Toliau Sutartyje nuomotojas ir nuomininkas kiekvienas atskirai gali būti vadinami šalimi, o abu kartu – šalimis.

I SKYRIUS
SUTARTIES DALYKAS
1.1. Nuomotojas įsipareigoja perduoti nuomininkui Savivaldybės turtą (toliau – turtas) 
______________________________________________________________________________________________________________________________________________________________
(nuomojamo turto pavadinimas, adresas, unikalus numeris, statinio / patalpos plotas, turto vertė ir kt.)
naudoti ir laikinai valdyti už nuomos mokestį, o nuomininkas įsipareigoja priimti turtą ir už jį mokėti nuomos mokestį. 
1.2. Turtas skirtas ________________________________________________veiklai vykdyti.
(nurodyti turto naudojimo paskirtį)

II SKYRIUS
NUOMOS TERMINAS
2.1. Turto nuomos terminas nustatomas ____________________________________________ (skaičiais ir žodžiais) 
nuo turto perdavimo–priėmimo akto pasirašymo dienos.

III SKYRIUS
NUOMOS MOKESTIS
3.1. Nuomininkas už turto nuomą įsipareigoja mokėti nuomotojui nuompinigius – 
_____________________________________________________________________________
(suma skaičiais ir žodžiais)
per mėnesį / ketvirtį (nereikalingą žodį išbraukti).
3.2. Nuomininkas, be nuompinigių, kas mėnesį moka mokesčius už vandenį, elektros energiją, šilumos energiją. Nuomininkas už kitas jam teikiamas paslaugas atsiskaito pagal atskirą susitarimą su nuomotoju. 
3.3. Nuomininkas moka nuompinigius kas mėnesį / ketvirtį, prieš prasidedant mėnesiui / ketvirčiui, bet ne vėliau kaip iki einamojo mėnesio 10 (dešimtos) dienos / einamojo ketvirčio pirmojo mėnesio 10 (dešimtos) dienos (jeigu tai ne darbo diena – iki kitos po jos einančios darbo dienos) pagal nuomotojo pateiktą sąskaitą.
3.4. Nuomininkas nuomotojo ir / ar paslaugų teikėjų pateiktas sąskaitas apmoka per 5 darbo dienas nuo sąskaitos gavimo. 
3.5. Nuompinigiai ir mokėjimai už Sutarties 3.2 papunktyje nurodytas paslaugas pradedami skaičiuoti nuo turto perdavimo–priėmimo akto pasirašymo dienos.

IV SKYRIUS
ŠALIŲ TEISĖS IR PAREIGOS
4.1. Nuomotojas įsipareigoja:
4.1.1. per 3 (tris) darbo dienas nuo Sutarties pasirašymo perduoti nuomininkui Sutarties 1.1 papunktyje nurodytą turtą pagal turto perdavimo–priėmimo aktą;
4.1.2. Sutarties galiojimo laikotarpiu atlikti nuomojamo turto ar su juo susijusių inžinerinių sistemų kapitalinio remonto darbus, kai atliekami viso objekto, kurio dalis nuomojama, arba su tuo objektu susijusių inžinerinių tinklų kapitalinio remonto darbai;
4.1.3. informuoti nuomininką apie išorinių inžinerinių tinklų ir komunikacijų remonto darbus, kurie trukdytų nuomininko veiklai, per 3 darbo dienas nuo tokių aplinkybių sužinojimo. Nuomotojas neatsako už šildymo, vandentiekio ir elektros tinklų sutrikimus, jeigu šie sutrikimai įvyksta ne dėl nuomotojo kaltės;
4.1.4. pasibaigus Sutarties galiojimo terminui arba Sutartį nutraukus prieš terminą, priimti iš nuomininko turtą.
4.2. Nuomotojas turi teisę Sutarties galiojimo laikotarpiu tikrinti išnuomoto turto būklę, taip pat turi kitų teisių ir pareigų, nustatytų Sutartyje ir teisės aktuose. 
4.3. Nuomininkas įsipareigoja: 
4.3.1. per 3 (tris) darbo dienas nuo Sutarties pasirašymo priimti Sutarties 1.1 papunktyje nurodytą turtą pagal turto perdavimo–priėmimo aktą;
4.3.2. per 5 (penkias) darbo dienas nuo turto perdavimo–priėmimo akto pasirašymo įregistruoti nuomos Sutartį valstybės įmonėje Registrų centre;
4.3.3. laiku mokėti Sutartyje nustatytą nuomos mokestį ir kitus pagal Sutartį priklausančias įmokas ir mokesčius;
4.3.4. naudoti turtą pagal paskirtį, nurodytą Sutarties 1.2 papunktyje, vadovautis nustatytais šios paskirties turto priežiūros, priešgaisrinės saugos ir sanitariniais reikalavimais, užtikrinti jo gerą būklę (atsižvelgdamas į normalų nusidėvėjimą), saugoti turtą nuo sugadinimo, dingimo;
4.3.5. sudaryti nuomotojui sąlygas tikrinti nuomojamo turto būklę;
4.3.6. pasibaigus Sutarties galiojimo terminui arba Sutartį nutraukus prieš terminą, perduoti turtą pagal turto perdavimo–priėmimo aktą tvarkingą, tokios pat būklės, kokios jis buvo perduotas nuomininkui, atsižvelgiant į fizinį turto nusidėvėjimą, su visais padarytais pertvarkymais, kurių negalima atskirti nepadarant žalos turtui. Nuomininkui neatlyginamos turto pagerinimo išlaidos, todėl nuomininkas, pasibaigus Sutarčiai ar ją nutraukus, neturi teisės reikalauti kompensacijos už turto pagerinimą.
4.4. Nuomininkas turi ir kitų teisių ir pareigų, nustatytų Sutartyje ir teisės aktuose.
4.5. Nuomininkas neturi teisės (išskyrus tuos atvejus, kai juridinių asmenų veiklą reglamentuojantys įstatymai nustato specialią teisių perdavimo ar suteikimo tvarką) subnuomoti turto (ar jo dalies) ar suteikti tretiesiems asmenims kokių nors kitų teisių naudotis turtu (ar jo dalimi). Nuomininkas taip pat neturi teisės perleisti visų ar dalies savo teisių ir (ar) pareigų, kylančių iš Sutarties, įkeisti turto nuomos teisės ar perduoti jos kaip turtinio įnašo kuriam nors trečiajam asmeniui ar kitaip suvaržyti Sutartyje nustatytų turto nuomos teisių. 
4.6. Sutartis nesuteikia nuomininkui teisės nuomojamo turto adresu registruoti savo ar savo filialų, atstovybių ar patronuojamųjų įmonių, taip pat klientų ar kitų susijusių asmenų buveinių.
4.7. Nuomininkui draudžiama be rašytinio nuomotojo sutikimo atlikti statinio kapitalinio remonto ar rekonstravimo darbus. Nuomininkas turi teisę be išankstinio nuomotojo sutikimo savo lėšomis atlikti turto pertvarkymus, reikalingus tam, kad turtą būtų galima naudoti pagal paskirtį, nurodytą Sutarties 1.2 papunktyje, su sąlyga, kad tokie pertvarkymai nesusiję su statinio rekonstravimu ar kapitaliniu remontu, kaip jie apibrėžti Lietuvos Respublikos statybos įstatyme.

V SKYRIUS
ŠALIŲ ATSAKOMYBĖ
5.1. Nuomininkas, per Sutartyje nustatytus terminus nesumokėjęs nuompinigių ir (ar) kitų mokesčių ir įmokų, privalo mokėti nuomotojui 0,05 procento dydžio delspinigius nuo visos nesumokėtos sumos už kiekvieną pavėluotą kalendorinę dieną.
5.2. Delspinigių sumokėjimas neatleidžia nuomininko nuo pagrindinės prievolės įvykdymo. 
5.3. Už turto pabloginimą nuomininkas atsako Lietuvos Respublikos civilinio kodekso 6.500 straipsnyje nustatyta tvarka.

VI SKYRIUS
SUTARTIES GALIOJIMAS, ATNAUJINIMAS, PAKEITIMAS IR PASIBAIGIMAS
6.1. Ši Sutartis įsigalioja jos pasirašymo dieną. 
6.2. Nuomininkas, per visą nuomos terminą laikęsis savo įsipareigojimų pagal Sutartį, nuomos terminui pasibaigus turės pirmenybės teisę prieš kitus asmenis sudaryti naują turto nuomos Sutartį papildomam terminui. Nuomotojas privalo užtikrinti, kad turto nuomos Sutarties atnaujinimo atveju bendra nuomos trukmė nebūtų ilgesnė kaip 15 metų. Nuomotojas pasiūlo nuomos terminą, nuomos mokestį ir kitas nuomos sąlygas, kurias jis laiko esant svarbiomis. Nuomininkas privalo ne vėliau kaip per 1 (vieną) mėnesį nuo nuomotojo pranešimo gavimo dienos raštu atsakyti nuomotojui, ar sutinka sudaryti turto nuomos Sutartį papildomam terminui. Nuomininkui raštu neatsakius nuomotojui per 1 (vieną) mėnesį nuo pranešimo iš nuomotojo gavimo dienos, laikoma, kad nuomininkas atsisako sudaryti turto nuomos Sutartį papildomam terminui nuomotojo pasiūlytomis sąlygomis. 
6.3. Nuomininkas neturės pirmenybės teisės sudaryti naujos turto nuomos Sutarties papildomam terminui, jeigu nuomotojas iki nuomos termino pabaigos bus pareiškęs nuomininkui bent vieną pagrįstą rašytinį įspėjimą dėl Sutarties nuostatų pažeidimo. Tokiu atveju, pasibaigus turto nuomos terminui, nuomotojas turės teisę (tačiau neprivalės) nuomininkui išnuomoti turtą tokiomis pat ar naujomis nuomotojo nuožiūra nurodytomis sąlygomis ir terminais.
6.4. Visi Sutarties pakeitimai, papildymai ir priedai galioja, jeigu jie sudaryti raštu ir pasirašyti Sutarties šalių. 
6.5. Ši Sutartis pasibaigia arba gali būti nutraukta:
6.5.1. pasibaigus nuomos terminui;
6.5.2. Sutarties šalių susitarimu;
6.5.3. kitais Lietuvos Respublikos civilinio kodekso nustatytais atvejais ir tvarka;
6.5.4. Lietuvos Respublikos civilinio kodekso nustatyta tvarka, kai išnuomoto turto reikia Savivaldybės funkcijoms atlikti.

VII SKYRIUS
NENUGALIMOS JĖGOS (FORCE MAJEURE) APLINKYBĖS
7.1. Nė viena šalis nelaikoma pažeidusi Sutartį arba nevykdanti savo įsipareigojimų pagal Sutartį, jeigu įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos, vadovaujantis Lietuvos Respublikos civilinio kodekso 6.212 straipsniu ir Atleidimo nuo atsakomybės esant nenugalimos jėgos (force majeure) aplinkybėms taisyklėmis, patvirtintomis Lietuvos Respublikos Vyriausybės 1996 m. liepos 15 d. nutarimu Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“.
7.2. Jeigu kuri nors šalis mano, kad atsirado nenugalimos jėgos (force majeure) aplinkybių, dėl kurių ji negali vykdyti savo įsipareigojimų, ji nedelsdama, ne vėliau kaip per 3 kalendorines dienas nuo tokių aplinkybių atsiradimo, informuoja apie tai kitą šalį, pranešdama apie aplinkybių pobūdį, galimą trukmę ir tikėtiną poveikį. Jeigu nuomotojas raštu arba elektroniniu paštu nenurodo kitaip, nuomininkas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų, kaip vykdyti savo įsipareigojimus, kurių vykdyti nenugalimos jėgos (force majeure) aplinkybės netrukdo. 
7.3. Jeigu nenugalimos jėgos (force majeure) aplinkybės trunka ilgiau kaip 90 kalendorinių dienų, viena iš šalių turi teisę Sutartį nutraukti įspėdama apie tai kitą šalį prieš 30 kalendorinių dienų. Jeigu praėjus šiam 30 kalendorinių dienų laikotarpiui nenugalimos jėgos (force majeure) aplinkybės tęsiasi, Sutartis nutraukiama ir pagal Sutarties sąlygas šalys atleidžiamos nuo tolesnio Sutarties vykdymo.

VIII SKYRIUS
BAIGIAMOSIOS NUOSTATOS
8.1. Bet koks ginčas, kylantis iš Sutarties ar susijęs su Sutartimi, kuris neišsprendžiamas derybų būdu, turi būti sprendžiamas teisme Lietuvos Respublikos įstatymų nustatyta tvarka.
8.2. Šios sutarties priedai yra neatskiriama šios sutarties dalis. 

PRIDEDAMA (jeigu dokumentai pridedami):
[bookmark: part_5452a21d778649e296de092213bfad60][bookmark: part_5724eb72779040b4b4cffda512f3c126]1) ______________________________________________________, _______ lapas (-ai).
                        (turto sąrašas, jeigu turtas perduodamas pagal sąrašą)
[bookmark: part_deb919b4d8004fe782b8f131603af93d][bookmark: part_2607041e4b5c45d6a70d37b32f420e41][bookmark: part_eda9d653c28f430ba4a5cdaf56b1e171][bookmark: part_15c159367a3149489e4c059a97c31aae]2) ______________________________________________________, _______ lapas (-ai).
                                 (perdavimo–priėmimo aktas)
[bookmark: part_388bcf11c0464ee09eacc2a311623560]3) ______________________________________________________, _______ lapas (-ai).
                               (kiti dokumentai)


IX SKYRIUS
SUTARTIES ŠALIŲ REKVIZITAI IR ADRESAI

Nuomotojas: 								Nuomininkas:






















Kėdainių kultūros centro turto 
nuomos viešojo konkurso sąlygų 6 priedas
KĖDAINIŲ RAJONO SAVIVALDYBĖS ILGALAIKIO MATERIALIOJO TURTO PERDAVIMO–PRIĖMIMO AKTAS
         __________d. Nr. 
(data)
_____________________
(sudarymo vieta) 
Vadovaujantis _____ m. ____________ ___ d. sudaryta savivaldybės ilgalaikio materialiojo turto nuomos Sutartimi Nr._____________, 
nuomotojas _____________________________________________________________________________,
                      (Savivaldybės turto valdytojo teisinė forma, pavadinimas, kodas ir registracijos adresas)
atstovaujamas _________________________________________________________________,
                                                         (atstovo vardas, pavardė, pareigos)
veikiančio pagal _______________________________________________________________,
                                                        (atstovavimo pagrindas, dokumento data, numeris)
perduoda, nuomininkas
_____________________________________________________________________________,
(teisinė forma, pavadinimas, kodas ir registracijos adresas, jeigu nuomininkas yra juridinis asmuo, arba vardas, pavardė, gyvenamosios vietos adresas, jeigu nuomininkas yra fizinis asmuo)
atstovaujamas _________________________________________________________________,
                                                        (atstovo vardas, pavardė, pareigos)
veikiančio pagal ________________________________________________________________,
                                                    (atstovavimo pagrindas, dokumento data, numeris)
priima 
Savivaldybės ilgalaikį materialųjį turtą
_____________________________________________________________________________
_____________________________________________________________________________
         (perduodamo turto pavadinimas, adresas, unikalus numeris, statinio / patalpos plotas, turto būklė ir pan.)

Perdavė							Priėmė

